‏בפרקים הקודמים:
‏אני ג'ולי תאצ'ר, אחותה של אליזבת.
‏האישה שלך אצלי, שוטר רכוב!
‏ג'ק!
‏התיק הזה שייך לי. ‏-רצחת את בני ואת בעלי.
‏אני לא יכולה להיות זו שתמנע ממך ‏ללכת בעקבות החלומות שלך.
‏אתה צריך ללכת.
‏"ובזכות לכידתו את כנופיית טוליבר,
‏ג'ק תורנטון מהמשטרה הרכובה ‏של אזור צפון מזרח
‏מוכרז כגיבור."
‏השוטר ג'ק יחזור אחרייך כשהוא יחזור?
‏"יחזור" הוא שימוש בלתי הולם ‏בפועל "לחזר", גייב,
‏וזו גם שאלה בלתי הולמת.
‏אם הוא יזמין אותך לארוחת ערב שוב, ‏זו תהיה שאלה הולמת?
‏את מסמיקה, גברת תאצ'ר.
‏סלחי לנו על ההפרעה, גברתי.
‏אני מעריכה את ההפרעה מאוד.
‏אתם ודאי האחים ויבר. ‏-כן, גברתי.
‏ברוכים הבאים לקול ואלי. ‏-ויאט, גברתי.
‏ואני גברת תאצ'ר.
‏אנחנו שמחים מאוד שאתם פה. שבו, בבקשה.
‏תמצא מקום לשבת.
‏ויאט, אתה לא צריך לשבת מאחור.
‏יש מקום פנוי לידי.
‏תודה,
‏אבל רק באתי להשגיח על האחים שלי ‏ביום הראשון שלהם.
‏אני סיימתי ללמוד לפני שלוש שנים. ‏-בן כמה אתה?
‏שש עשרה. ‏-תמיד יש לנו מה ללמוד.
‏תרגיש חופשי לבחור ספר מהספרייה.
‏ובכן, נלמד היום על תומס אדיסון,
‏אחד המוחות הדגולים של זמננו.
‏הוא הושק בשנת 1877, לפני כ-30 שנים,
‏והאם מישהו מכם יודע איך הפונוגרף פועל?
‏ויאט?
‏רצית להגיד משהו?
‏ובכן, גברתי, במונחים פשוטים,
‏כשהדסקית מסתובבת, המחט רוטטת ‏ומשחזרת את הקול המוקלט.
‏נכון.
‏למדת על אדיסון בבית הספר הקודם שלך?
‏לא, אני פשוט אוהב מדעים.
‏ובכן, ניכר שיש לך כישרון לידע,
‏ואני מקווה שתמשיך להגיע לשיעורים.
‏תודה, גברתי, ‏אבל אני אתחיל לעבוד במכרות מחר.
‏חבל שאת עוזבת.
‏אני מרגישה שהבאתי ‏די והותר ריגושים לקול ואלי.
‏אבל תחזרי? ‏-אני מבטיחה.
‏אבל לעת עתה
‏אני זקוקה לציביליזציה מודרנית ‏ולמותרות שבבית.
‏כמו אמבטיה חמה. ‏-הספרית של אימא.
‏והכרכרה של אבא. ‏-ועוזרת שתנקה אחריי.
‏ומים זורמים. ‏-בעיקר זה.
‏את בטוחה שלא תחזרי איתי? ‏-אני בטוחה.
‏הייתי מוכרחה לשאול.
‏אני יודעת.
‏ומה אם ג'ק יישאר בקייפ פולרטון?
‏כך או כך, אני אהיה פה.
‏אני אוהבת אותך, אחותי. ‏-גם אני אוהבת אותך.
‏סליחה, זו קול ואלי? ‏-כן.
‏איפה השאר?
‏הכול פה לפנייך, לצערי.
‏ובכן...
‏מקום מקסים. ‏-לפעמים.
‏אני אליזבת תאצ'ר. ‏-רוזמרי לה-וו.
‏נעים מאוד, גברת לה-וו.
‏ומה מביא אותך לכאן? ‏-ארוסי.
‏מזל טוב.
‏אולי אני מכירה אותו. הוא...?
‏אחד מהכורים? ‏-אלוהים, לא.
‏ג'ק...
‏הנה הוא! ג'ק!
‏ג'ק! אני פה!
‏תראה אותך.
‏נאה יותר מאי פעם.
‏ואת נראית בריאה להפליא.
‏הסתפרת, ואני רואה שאתה עושה את זה בעצמך.
‏למזלך, הבאתי את המספריים שלי.
‏טוב, אניח לכם להשלים פערים.
‏לא, אליזבת. אליזבת, חכי.
‏אוי, אמרתי משהו לא בסדר?
‏מה את עושה פה?
‏ביררתי איפה אתה מוצב ‏והייתי מוכרחה לראות אותך.
‏חשבתי שאת בניו יורק.
‏התברר שהחיים בעולם התאטרון ‏ריקים למדי בלעדיך.
‏זה לא מה שאמרת בפעם האחרונה שדיברנו.
‏ג'ק היקר, לא הייתי צריכה להיפרד ממך.
‏אבל זה מה שעשית. ‏-ואני מתחרטת על כך מדי יום מאז.
‏אבל אני פה עכשיו.
‏רוזמרי, את לא יכולה לצפות שאחרי שנתיים
‏הכול יישאר אותו דבר.
‏שנתיים, שעתיים...
‏שתי דקות?
‏זה רק זמן.
‏אלה חיים שלמים.
‏אין ספק שהתקיימו חיים מסוימים מאז.
‏אבל הרגשות שלי לא השתנו.
‏ואם שלך כן...
‏פשוט אצטרך לעשות כל מה שיידרש ‏כדי לזכות בהם בחזרה.
‏- בית הקפה של אביגייל פתוח -
‏אני לא מאמינה.
‏איך הוא לא סיפר לי שהוא מאורס?
‏אני מודה שאני מופתעת בדיוק כמוך. ‏-לא ידעתי מה להגיד.
‏ג'ק נסע להעמיד ‏את חברי כנופיית טוליבר לדין,
‏ואז היא הגיעה, והוא הגיע,
‏ולפי האופן שבו היא זינקה לזרועותיו,
‏הם נראו כאילו הם כבר נשואים.
‏ג'ק תמיד היה אדם מהוגן. ‏אולי זה לא כפי שזה נראה.
‏היא אפילו לא יפה כל כך. ‏-כן, היא כן.
‏ראיתי יפות ממנה. ‏-את חברה טובה, אבל שקרנית גרועה.
‏לחמנייה חמה תעודד אותך?
‏לא.
‏אבל אולי עשר כן.
‏טוב, אביגייל, אני אהיה בחדר שלי,
‏אוכלת.
‏ואם ג'ק יבוא, כפי שאני יודעת שיקרה?
‏תגידי לו שאני לא רוצה שיטרידו אותי.
‏השוטר, במה אוכל לעזור לך? ‏-טום, זו גברת רוזמרי לה-וו.
‏היא צריכה חדר ללילה אחד.
‏מר תורנטון מתכוון להגיד שאתאכסן פה
‏עד שאמצא מגורים קבועים יותר, ‏מה שעשוי להימשך לילות רבים.
‏ובכן, יש חדר בקצה המסדרון,
‏אבל הוא עלול להיות רועש מדי בעבורך, ‏כיוון שנכנסו כמה כורים חדשים...
‏רעש לא מפריע לי. למעשה, אני מתענגת עליו.
‏ובכן, אם את מחפשת רעש,
‏אני בטוח שקול ואלי תאכזב אותך.
‏איך זה ייתכן? אתה פה. ‏-חדר תשע.
‏תודה לך. ג'ק, אתה יכול ללוות אותי לחדרי?
‏את תמצאי אותו. הוא ליד חדר שמונה.
‏אתה בחדר שמונה? ‏-אני ישן בבית הכלא.
‏כמה טרגי. ‏-האמת היא שזה די נוח.
‏אבל בודד. ‏-יש לי כלב.
‏- פסיפיק נורתווסט -
‏הפקח אייברי, הגעת.
‏חשבת שלא אגיע? ‏-אפילו לא לרגע.
‏מזמן לא התראינו. ‏-נכון, ג'ק.
‏מאז האקדמיה, לדעתי.
‏כבר היה לך מעיל אדום, ‏אבל עוד לא היה לך תג.
‏ג'ק, אני רוכב זה זמן רב.
‏אפשר לאכול ארוחת ערב הגונה בסביבה?
‏מעניין שאתה שואל. ‏בית הקפה של אביגייל סטנטון.
‏אפשר לעזור לך? ‏-אני מקווה. גברת סטנטון?
‏כן, אנחנו מכירים? ‏-אני ביל אייברי.
‏הגעתי מעיר הבירה, לבקשתו של ג'ק תורנטון.
‏עברת דרך ארוכה.
‏האוכל שלי טוב, ‏אבל אני לא בטוחה שעד כדי כך.
‏אני משתוקק לטעום את כל המנות בתפריט שלך.
‏שב, בבקשה.
‏כל עוד אני לא יושב על סוס, בשמחה.
‏קפה? ‏-בבקשה.
‏איך אתה מכיר את ג'ק? ‏-מלימודיו באקדמיה.
‏אם כך, אתה שוטר רכוב? ‏-אני פקח.
‏אני חוקר ז"פ.
‏ג'ק שלח לי מברק על התיק שמצאת.
‏ואם יורשה לי להגיד, אני משתתף בצערך.
‏תודה.
‏גברת סטנטון, באתי להרכיב טיעון תביעה
‏נגד חברת הכרייה "פסיפיק נורתווסט"
‏בגין התנאים המסוכנים שהובילו ‏למותם הטרגי של 46 אנשים,
‏ביניהם בעלך ובנך.
‏אין לך מושג כמה זמן חיכיתי ‏לשמוע מישהו אומר את זה.
‏מאז יום האסון, אני מתאר לעצמי.
‏ומדי יום מאז.
‏אם כך, תעזרי לי? ‏-כן.
‏אליזבת, אני לא יודע ‏אם את שומעת אותי, אבל...
‏הרשי לי להסביר, בבקשה. ‏-ג'ק.
‏אתם השוטרים הרכובים ‏עובדים שעות ארוכות מאוד.
‏אני כבר לא בתפקיד.
‏אתה יודע מי עדיין בתפקיד? המוזג במסבאה.
‏אם כך, תלווה אותי בחזרה.
‏נראה לי שבטוח יותר פה איתך ‏מאשר שם בחוץ, חבוב.
‏זה מקור הפיצוץ.
‏בחברה אמרו שחסמו את הפיר מטעמי בטיחות.
‏זה נוח.
‏אני מוכרח להגיד, השוטר, ‏שמעולם לא דמיינתי אותך בעיר כזו.
‏גם אני לא. מתרגלים למקום הזה.
‏האנשים פה מיוחדים.
‏אחזור אחרי הסיור שלי.
‏לך לקרוא לגאוון.
‏הכניסה לאזור הזה אסורה.
‏אניח שאתה ג'נטלמן ואבקש ממך ללכת.
‏אני באמת מעריך ‏את המילה "ג'נטלמן", מר גאוון.
‏אני לא שומע אותה לעתים קרובות במקצוע שלי.
‏בייל אייברי.
‏באתי לחקור את הפיצוץ שהתרחש במכרה שלך.
‏בהוראתו של מי?
‏מחלק הזיהוי הפלילי ‏של המשטרה הרכובה של אזור צפון מערב.
‏מאוחר להתחיל לחקור עכשיו אסון
‏שהתרחש לפני יותר מחצי שנה, לא?
‏ובכן...
‏ארבעים ושישה אנשים עדיין מתים, לא?
‏כן, נכון.
‏אם אוכל לעזור לך במשהו, ‏תרגיש חופשי להיעזר בי.
‏אתה יכול להיות בטוח שאעשה זאת.
‏צהריים טובים.
‏לא תוכלי להתחמק ממני לנצח. ‏-לא.
‏רק עד שתתחיל לעבוד ‏בתפקיד החדש שלך בקייפ פולרטון.
‏אני לא נוסע לקייפ פולרטון.
‏פטריק אוריילי קיבל את המשרה שם. ‏המשפחה שלו תצטרף אליו.
‏אני נשאר פה, בקול ואלי. זה מקומי.
‏- אוצר המילים להיום -
‏- בגידה, חוסר מהימנות, ‏בוגדנות, שקר, מצג שווא -
‏שיעור מעניין. ‏-וחשוב.
‏סליחה, שכחתי מילה אחת.
‏- מעילה -
‏"מעילה". ‏אני אפילו לא רוצה לדעת מה זה אומר.
‏לא, אתה לא.
‏והשיעור עומד להתחיל... ‏-אם כך, אדבר מהר.
‏הייתי מאורס, פעם,
‏אבל כשאני חושב על זה היום, ‏זה נראה כמו גלגול אחר.
‏השתנה מאז הרבה מאוד. אני השתניתי,
‏ואחת מהסיבות לכך שהשתניתי היא את.
‏ועם זאת, בכל השיחות שלנו,
‏לא הזכרת את ארוסתך אפילו פעם אחת.
‏ארוסתי לשעבר.
‏הייתי צריך לספר לך, אני...
‏אני מניח שלא רציתי לפתוח פצע ישן.
‏אם כך, היא פצעה אותך, ולא להפך?
‏לא ביקשתי ממנה לבוא לכאן. ‏-ועם זאת, היא פה.
‏רק עד שהיא תבין שאין בזה טעם.
‏לא נראה היה שהיא מבינה את זה ‏אתמול בלילה, וגם אתה לא.
‏מה, כשטרקת את החלון שלך?
‏היה לי קר. ‏-ויש לי הרגשה שזה הלך והחריף.
‏אני פשוט לא יכולה שלא לתהות ‏מה עוד לא סיפרת לי.
‏אין בחיים שלך דברים שלא סיפרת לי עליהם?
‏אני בטוחה שהחיים שלי דרמטיים הרבה פחות.
‏אליזבת,
‏אני יודע שאיבדת חלק מהאמון בי,
‏אבל אני מקווה שעם הזמן ‏תביני שהלב שלי טהור.
‏בוקר טוב, ילדים.
‏בוקר טוב, גברת תאצ'ר. ‏-בוקר טוב.
‏שלום! ‏-אמה, בואי הנה!
‏"מעילה"? ‏-תבדוק במילון.
‏שלום, ויאט.
‏שלום. ‏-שמי ג'ם.
‏אני זוכר. ‏-באמת?
‏פירוש השם "ג'ם" הוא אבן חן, ‏ולא קל לשכוח אבנים נדירות.
‏היום הראשון שלך במכרה? ‏-הראשון מני רבים, גברתי.
‏טוב, ילדים, שבו במקומותיכם. ‏-אני לא ילדה, גברת תאצ'ר.
‏ברור שלא. אני מתנצלת, ג'ם.
‏עליי לזכור שחלקכם ‏תצאו אל העולם הגדול בקרוב.
‏וחלקכם אל המכרה.
‏בשבילך. בהשאלה.
‏ספרי מכללה מהאוסף שלי. ‏-תודה, גברתי.
‏אני משתוקק לקרוא אותם.
‏וכשתסיים, יש לי עוד.
‏הנה, תן לי. זהירות.
‏טוב. שיהיה לך יום טוב.
‏הזכרת לי את בעלי המנוח בחוץ.
‏הוא לא היה מסוגל לוותר על הזדמנות לעזור.
‏שמעתי שהוא היה אדם טוב. ‏-נכון.
‏איבדת גם אותו וגם את בנך, ‏זה בלתי מתקבל על הדעת.
‏ועם זאת, אני חושבת על זה ‏לעתים קרובות כל כך.
‏כדי להשאיר אותם בחיים איך שהוא, אני מניחה.
‏הם תמיד יחיו בזיכרונות שלך, ‏אבל אני יודע שזו נחמה קטנה מאוד.
‏יש לך אישה וילדים? ‏-לא.
‏אבל החיים שלך ודאי מספקים מאוד.
‏במובנים מסוימים.
‏אבל הייתי רוצה מישהו ‏לחלוק איתו את מחשבותיי.
‏אני מבלה את רוב זמני לבדי, ‏או עם אנשים זרים.
‏לכן נחמד לחזור לעבוד עם ג'ק. ואיתך.
‏בחקירה הזו.
‏השקענו זמן רב יותר ‏בשיחה מאשר בעבודה, לצערי.
‏לא שמתי לב.
‏עוד תה, מר אייברי? ‏-שמי ביל.
‏ואני מקווה שאני יכול לקרוא לך אביגייל.
‏אני חוששת שהותרתי עליך רושם מוטעה.
‏ובאיזה רושם מדובר?
‏אני לא מדברת על נושאים אישיים ‏כל כך עם זרים בדרך כלל.
‏אני מבין.
‏זה לגמרי באשמתי. ‏חלק מהעבודה שלי הוא לדובב אנשים.
‏אני כמו... ‏-פיתום?
‏לא, כי זה אומר שאני מנסה ‏להכניס לך מילים לפה, נראה לי.
‏אנחנו רוצים אותו הדבר.
‏צדק למשפחה שלך ולאנשים שסבלו,
‏ובכוונתי להבטיח לך את הצדק הזה.
‏אם כך, אתה רשאי לקרוא לי אביגייל.
‏אם כך, אפשר לקבל עוד עוגה, אביגייל?
‏כן, אפשר.
‏נראה לי שזה יעניין אותך יותר מהעוגה.
‏אחרי שדיברנו, ‏עברתי על חפציו האישיים של נואה.
‏מצאתי את זה באחד הכיסים שלו.
‏זה רישום של רמות המתאן והחמצן.
‏זה מה שהנחתי שזה, ‏אני פשוט לא יודעת למה זה היה ברשותו.
‏אני חושב שאני יודע. ‏תודה על שסמכת עליי בעניין.
‏אני רק מקווה שלא הפללתי את נואה איך שהוא.
‏גם אני מקווה.
‏טוב, אם תסלח לי,
‏אני צריכה למסור לגברת ויבר ‏סלסילת קבלת פנים.
‏סלסילת קבלת פנים? ‏-כן, היא חדשה בעיר.
‏אני זוכרת כמה בדידות עלולים להרגיש. ‏-אולי אוכל ללכת איתך.
‏אני בטוחה שיש לך דברים חשובים יותר לעשות.
‏זה יכול לחכות.
‏היא עובדת עם החוקר הזה ‏כדי להרכיב טיעון תביעה נגדנו.
‏מה אתה יודע עליו?
‏הוא סגר את המכרה בריצ'מונד בשנה שעברה.
‏לא אניח לזה לקרות כאן.
‏צריך לעצור את זה לפני שהם יחקרו לעומק.
‏תשלח את המברק הזה למשרד הראשי.
‏אבקש מהם לשלוח ‏את עורך הדין הטוב ביותר שלהם.
‏נשמע שיש צרות, מר גאוון.
‏כבר עברנו את שלב הצרות. זו מלחמה.
‏זה כל מה שהגיע? ‏-לצערי כן, גברת רמזי.
‏הייתי לוקחת את האדום. הוא מתאים לשיער שלך.
‏בדיוק מה שחשבתי.
‏רוזמרי לה-וו. ‏-דוטי רמזי.
‏את תופרת, גברת לה-וו? ‏-לא, אני שחקנית.
‏אבל תפרתי לעצמי תלבושות לפעמים.
‏בעלי ואני פשוט מתים על התאטרון.
‏את לא תאמיני, אבל תמיד חלמתי לשחק.
‏מובן שאני מאמינה!
‏מי לא היה רוצה להיות מישהו אחר, ‏אפילו אם רק לשעה או שעתיים?
‏אמת לאמיתה.
‏וכך, קדתי קידה,
‏וברחתי מהבמה ברגע שהמסך התחיל לרדת.
‏זו הייתה קידת הסיום הראשונה שלי בניו יורק,
‏אבל לא האחרונה.
‏גברת תאצ'ר, כבר פגשת ‏את רוזמרי לה-וו המקסימה?
‏כבר זכיתי לתענוג.
‏לגברת תאצ'ר ולי יש עניין משותף.
‏גם הוא נראה טוב באדום. ‏-בחיי.
‏אתן מדברות על השוטר? ‏-אנחנו מדברות עליו, גברת תאצ'ר?
‏נראה לי שאת היחידה שמדברת, גברת לה-וו.
‏את צודקת בהחלט.
‏באמת נראה שיש לי הרבה מה להגיד. ‏-וזה מבדר כל כך.
‏אני פשוט לא מאמינה ‏שאת עדיין לא נשואה, רוזמרי.
‏ובכן, אני מקווה לשנות את זה, ‏ויפה שעה אחת קודם.
‏סלחי לי, אסור לי לדבר על זה מולך.
‏תרגישי חופשייה להגיד מה שאת רוצה מולי.
‏גם את.
‏או מאחורי גבי, אם את מעדיפה. ‏אני רגילה לשני הדברים, כשחקנית.
‏איך זה ייתכן? ‏-תודה, דוטי.
‏גברת תאצ'ר, כמה טוב את מכירה את ג'ק שלנו?
‏חשבתי שטוב יותר.
‏אנחנו מכירים מאז ומתמיד, אפשר להגיד.
‏האבות שלנו היו שוטרים רכובים יחד.
‏איזה מזל. ‏-כן.
‏למרות זאת, ‏ג'ק לא תמיד רצה להיות שוטר רכוב.
‏הוא רצה להיות צייר. ‏-ג'ק?
‏צייר? ‏-כן.
‏ברור שאתם מכירים רק זמן קצר.
‏סלחו לי.
‏עפרונות, סבון, חוט.
‏בחיי, תכננת יום עמוס. ‏-כן.
‏את רעבה, רוזמרי? ‏-אני יכולה לאכול סוס.
‏אבל זה לא יהיה חינני במיוחד, נכון?
‏אם כך, בואי איתי לבית הקפה. ‏-כמה נפלא.
‏היא יפה מאוד. ‏-כן.
‏תזכירי לי מה היה ברשימה שלך, גברת תאצ'ר?
‏עפרונות, סבון ו... ‏-חוט.
‏כמעט שכחתי.
‏קיבלת מכתב. ‏-תודה.
‏"בת היקרה, אמך ואני ‏לא יכולים שלא לחשוש לבטיחותך.
‏ג'ולי כתבה לנו ‏על החוויה המזעזעת עם פורעי החוק,
‏והכול פשוט קשה מנשוא בעבורנו, לצערי.
‏ולכן החדשות הטובות שלי ‏משמחות עוד יותר.
‏במכינה האקדמית בריארקליף, ‏כאן בעיר,
‏הציעו לך משרת הוראה יוקרתית.
‏תהיי האישה הראשונה שתצטרף לסגל."
‏גברת תאצ'ר.
‏שלום, ויאט.
‏תודה. הם היו מעניינים מאוד.
‏בפרט הספר על הנדסה פיזיקלית.
‏כבר קראת את שניהם?
‏אני מוכרחה להגיד שאני מתפעלת מאוד. ‏ההורים שלך ודאי גאים ביותר.
‏רק אימא שלי. אבא עזב אותנו.
‏אני מצטערת מאוד. אני משתתפת בצערך.
‏הוא לא מת, גברתי. הוא נטש אותנו.
‏אנחנו מסתדרים,
‏אבל אנחנו לא מרבים לדבר על ספרים בבית.
‏אני קורא בחשאי בדרך כלל.
‏למה? אני בטוחה שאימא שלך לא מתנגדת לקריאה.
‏כולנו עובדים קשה מאוד.
‏פשוט אין זמן לדברים אחרים.
‏אני מבינה. אם כך, ‏פשוט אצטרך לנבור בספרייה שלי
‏ולחפש עוד משהו שעשוי למצוא חן בעיניך.
‏תודה, גברת תאצ'ר.
‏זה הנער שסיפרת לי עליו?
‏הוא קרא שני ספרים ‏ברמת אוניברסיטה בשני לילות,
‏כולל אחד שלא הצלחתי לסיים בעצמי.
‏המכרה בולע עוד אחד. ‏-לא אם זה תלוי בי.
‏רוזי. ‏-לא, לא.
‏תני לי את זה. ‏-לא תקבל את זה.
‏בואי נשתה קפה.
‏יש לך משהו חזק יותר?
‏מתברר שהיא יודעת לירות, ‏לדוג, לדקלם את שייקספיר,
‏לשיר, לנגן בשני כלים...
‏וגם לצחצח נעליים.
‏יש משהו שהיא לא יכולה לעשות? ‏-כישורי הלהטוטנות שלה דורשים שיפור.
‏היא פצעה חצי מהתפוחים בבית הקפה שלי.
‏זה לא כל מה שהיא פצעה.
‏האמת היא שאני מתביישת בקנאה שלי,
‏אבל היא משתלטת על כל חדר שהיא נמצאת בו.
‏היא חפץ חדש ונוצץ. היא תדהה.
‏זה עלול להימשך זמן רב. ‏-או שלא.
‏אליזבת, התכונות שלה יכולות לעוף ברוח.
‏שלך יציבות.
‏את טובת לב ונאמנה... ‏-כמו כלבה.
‏או מורה משעממת שקונה עפרונות וחוט.
‏אני בספק שג'ק יסכים איתך. ‏וחוץ מזה, הוא עזב אותה.
‏האמת שהיא עזבה אותו.
‏אני חושבת שזה מה שמערער אותי כל כך.
‏הידיעה שהיא שברה את לבו.
‏ואם היא יכלה לעשות את זה פעם אחת, ‏למה שלא תוכל לכבוש אותו שוב?
‏מה ג'ק אומר?
‏שהכול בעבר.
‏אבל משום מה, ‏הם נראים כאלה שבהחלט חיים בהווה.
‏אליזבת, הוא חזר בשבילך.
‏הוא החליט שלא לעבור לקייפ פולרטון.
‏ועכשיו כשהוא נשאר בקול ואלי,
‏תוכלו לשקם את האמון ביניכם.
‏אליזבת, מה קרה? ‏-קיבלתי מכתב מהבית.
‏נראה שהמשפחה שלי השיגה לי משרת הוראה
‏במכינה יוקרתית בעיר מולדתי.
‏אהיה האישה הראשונה שתלמד שם אי פעם.
‏אני מבינה.
‏תקבלי את ההצעה?
‏לפני כמה ימים, הייתי מסרבת.
‏ועכשיו?
‏אני כבר לא בטוחה כל כך.
‏הייתכן שפירשתי את הייעוד שלי ‏לא נכון כשהחלטתי לבוא לכאן?
‏אני יכולה רק להגיד לך ללכת בעקבות לבך.
‏הלב שלי הוביל אותי לקול ואלי.
‏אם כך, אני מקווה שהוא ישאיר אותך פה.
‏אולי נחזור יום אחד לכנסייה אמתית,
‏אבל עד אז,
‏אלוהים איתנו, גם פה.
‏תודה לכולם. שיהיה שבוע נפלא, ותבורכו.
‏נראה שכל הנשים בעיר לובשות אדום.
‏עושה רושם שקבעת אופנה.
‏כמה מחמיא.
‏סליחה על ההפרעה, חברים. ‏-אתה לא מפריע.
‏אנחנו בדיוק מסיימים פה. ‏-אפשר לעזור לך, שוטר רכוב?
‏ג'ק תורנטון? ‏-כן, אדוני.
‏בשם הגנרל המושל,
‏יש לי פה עיטור גבורה ‏בזכות לכידת כנופיית טוליבר,
‏ופרס בעבור שירותך, ‏מאיגוד הבנקאות הצפון מערבי.
‏רק עשיתי את עבודתי, בעזרת השוטר אוריילי.
‏גם הוא יקבל פרס דומה במוצב החדש שלו.
‏ראש העיר ואני גאים מאוד ‏בכך שאתה השוטר שלנו, ג'ק.
‏הכבוד כולו שלי, גברת רמזי.
‏אליזבת.
‏לא נראה לי שראיתי אותך באדום אי פעם.
‏וגם לא תראה את זה שוב.
‏חבל. זה מתאים לך.
‏אבל מצד שני, כמעט הכול מתאים לך.
‏זה נחמד מאוד מצדך. ‏-זו האמת.
‏אלא אם... ‏-"אלא אם"?
‏את עדיין חושבת שאני אשם ב... ‏תזכירי לי איזו מילה זו הייתה?
‏כן. "מעילה".
‏בגידה, בוגדנות או מעילה באמון?
‏בדקת את זה במילון? ‏-לא.
‏שאלתי את הילד החכם, ויבר הצעיר. ‏אין לי זמן לבדוק דברים במילון.
‏הייתי עסוק בהגנה על העיר מפני פושעים.
‏ג'ק! כולנו גאים בך מאוד.
‏ופרס, כמה ראוי.
‏תוכל להשקיע אותו בבניית החווה ‏שתמיד חלמת שתהיה לך.
‏טוב, זה היה מזמן.
‏זה לא היה כל כך מזמן.
‏זוכר את הרכיבות שלנו בשקיעה,
‏שבהן דמיינו איפה נהיה בעוד כמה שנים?
‏מי היה מאמין שנהיה פה?
‏ובכן, אני מניח שאני צריך לצאת לסיור.
‏סלחו לי, גבירותיי.
‏ג'ק, חכה לי!
‏שלום, גברת ויבר.
‏אני אליזבת תאצ'ר, המורה של הילדים.
‏קיוויתי לדבר איתך לרגע.
‏כמובן. היכנסי. ‏-תודה.
‏שבי, בבקשה. ‏-תודה.
‏הקטנטנים שלי מתנהגים יפה בבית הספר? ‏-כן, הם מסתגלים היטב.
‏האמת שקיוויתי לדבר איתך על ויאט.
‏הו, לא. מה הוא עשה? ‏-לא! לא, לא, הוא בסדר.
‏העניין הוא מה שהוא יכול לעשות.
‏אני משאילה לוויאט ספרים.
‏ספרים מתקדמים ‏שמיועדים למעשה לתלמידי מכללה,
‏אבל הוא קורא אותם במהירות, ‏כאילו שהיו ספרי ילדים.
‏הוא מבין מדעים ומתמטיקה באופן טבעי, ‏כפי שאנחנו נושמים,
‏ורמת ההבנה שלו בתאוריות מתקדמות היא...
‏היא מדהימה.
‏אני לא בטוחה שאני מבינה.
‏אני חושבת שוויאט עשוי להיות גאון.
‏ואם תינתן לו ההזדמנות,
‏אני חושבת שהוא מסוגל להגיע להישגים ‏גדולים הרבה יותר מהמקום הזה.
‏הוא יכול להיות תומס אדיסון הבא.
‏ברשותך, גברת ויבר,
‏הייתי רוצה להגיש בשמו בקשה למלגה,
‏למכללת המדעים והטכנולוגיה במזרח,
‏ואני די בטוחה שהוא יתקבל.
‏גברת תאצ'ר,
‏תמיד ידעתי שוויאט בורך בחדות מחשבה,
‏ואני מעריכה את העניין שלך בו.
‏אבל הוא החליט להקריב קורבנות מסוימים.
‏אני הגבר היחידי שנותר ‏במשפחה שלנו עכשיו, גברת תאצ'ר.
‏אנחנו זקוקים למשכורת שלי מהמכרה.
‏אני מבינה.
‏אולי בעוד כמה שנים, ‏כשהאחים שלו יהיו גדולים מספיק
‏כדי לעבוד במכרה, נוכל לשקול השכלה נוספת.
‏כמובן.
‏אם לא אכפת לך, הבאתי לו עוד כמה ספרים.
‏אתה יודע, הציטוט האהוב עליי של תומס אדיסון
‏הוא מהדגמת הנורה הראשונה שלו.
‏הוא אמר: "נהפוך את החשמל לזול כל כך,
‏שרק העשירים ידליקו נרות." ‏-"שרק העשירים ידליקו נרות."
‏אנחנו סגורים, מר גאוון.
‏לא באתי לאכול.
‏כבר מסרתי את החלק שלך ‏מרווחי השבוע למשרד שלך.
‏כן, תודה על זה.
‏עשית משהו אחר בשיער? זה הולם אותך מאוד.
‏ואתה צריך ללכת.
‏נתת למר אייברי את התיק.
‏נתתי אותו לשוטר,
‏שנתן אותו למר אייברי, למרות האיומים שלך.
‏התיק הזה מספר רק חצי מהסיפור.
‏החצי השני צריך להדאיג אותך.
‏למה?
‏עורך הדין שלי הביא מידע
‏שאני חושב שעלול לחרב את זכרו של בעלך
‏וגם את מצבך הנוכחי פה.
‏זה איום חדש, או אותו אחד? ‏אני כבר לא עוקבת.
‏אני רוצה להבהיר את דבריי.
‏העיר הזו שייכת לחברה.
‏החברה מספקת פרנסה
‏לך ולכל תושבי העיר הזאת.
‏האמת על מה שקרה במכרה
‏היא משהו שאת, אישית, לא רוצה שייחשף.
‏אבל אני איאלץ לעשות זאת ‏אם את וביל אייברי לא תרפו.
‏אתה מבלף. ‏-זה לא משחק פוקר, אביגייל.
‏יופי. אם כך, תבין אותי כשלא אתקפל.
‏אתה לא יכול לאיים עליי יותר, מר גאוון.
‏אני מבקש ממך ללכת, מר גאוון,
‏ואני רוצה להזכיר לך שאני שוטר רכוב,
‏ויש לי סמכות לעצור אותך במידת הצורך.
‏באיזו עילה?
‏עיכוב הליכי חקירה והטרדת עדה.
‏אני אהרוס אותך.
‏בבקשה.
‏תמיד היית צלף.
‏ובכן, את יודעת, החטאתי פעם או פעמיים.
‏תורי עכשיו.
‏מרשים.
‏שכחתי שאת ספורטאית טובה מאוד.
‏אתה זוכר את הפעם האחרונה שהלכנו לירות?
‏ניצחתי אותך, מתוך שלושה סיבובים.
‏במעורפל. ‏-ברור שאתה זוכר.
‏ואליזבת יורה?
‏או שהיא רק קוראת על זה ברומנים שלה?
‏את יודעת, אם לא הייתי יודע אחרת, ‏הייתי אומר שאת מקנאה.
‏אני...
‏מקנאה לגמרי.
‏היית רק שלי פעם.
‏ועכשיו, עליי לחלוק בך ‏לא רק עם המשטרה הרכובה,
‏אלא גם עם מורה.
‏מובן שאני יכולה לסבול כל דבר. זמנית.
‏את עקשנית מאוד. ‏-אני מוכרחה להיות כזו, כשחקנית.
‏וכגברת, את לא. ‏-הלוואי שזה היה נכון.
‏אני יודעת שהקשר שלנו לא נגמר טוב, ‏אבל זה יקרה הפעם.
‏ג'ק, יש לנו עתיד,
‏והוא יהיה מלהיב ובלתי צפוי ומושלם.
‏בדיוק כפי שתמיד חלמנו.
‏אני מצטער, רוזי,
‏אבל העתיד היחידי ‏שאני מדמיין לעצמי הוא עם אליזבת.
‏אם כך, פשוט אצטרך לשנות את דעתך.
‏ואתה מכיר אותי, ג'ק,
‏ברגע שאני מתמקדת במשהו, ‏אני תמיד משיגה אותו.
‏למה מערכות יחסים נראות מסובכות כל כך תמיד?
‏ג'ק אמר שאכפת לו ממני, ‏ואני בוחרת להאמין לו.
‏היו לו רגשות כלפיי לפני שרוזמרי הגיעה,
‏ורגשות לא נעלמים בן לילה.
‏ועם זאת, אהבה צעירה ‏היא מלאת תקווה ונטולת סיבוכים כל כך.
‏מה אובד בדרך?
‏איבדתי את נחישותי, זה הכול.
‏הייתי אמיצה במידה מספקת ‏כדי להגיע לקול ואלי,
‏ואני בהחלט יכולה להתמודד עם שחקנית ‏להטוטנית פסנתרנית שמזנקת על סוסים.
‏אחרי הכול, אם אביגייל יכולה להמשיך להאמין ‏אחרי כל מה שעבר עליה,
‏גם אני יכולה.
‏שכחתי לספר לך מה שמעתי על אליזבת?
‏מה? ‏-ובכן, היא עוזבת.
‏רגע, מה זאת אומרת, היא עוזבת?
‏הציעו לה עבודה במזרח.
‏עבודה יוקרתית מאוד, לפי מה ששמעתי.
‏משהו שאני מתארת לעצמי ‏שיהיה קשה מאוד לסרב לו.
‏אולי הקנאה עשתה אותי קשוחה מדי.
‏אני צריכה להיות טובה יותר מזה.
‏אולי עם הזמן נוכל אפילו להיות ידידים.
‏או שלא.
‏תרגום כתוביות: ענת שפירא